CELEX: 32019D1202(01)
Language: sl
Date: 2019-11-29 00:00:00
Title: Sklep Komisije z dne 29. novembra 2019 o spremembi Sklepa 2017/C 31/12 o ustanovitvi strokovne skupine Komisije Platforma za dobrobit živali (Besedilo velja za EGP) 2019/C 405/05

2.12.2019   
               
               
                  SL
               
               
                  Uradni list Evropske unije
               
               
                  C 405/5
               
            
         SKLEP KOMISIJE
         z dne 29. novembra 2019
         o spremembi Sklepa 2017/C 31/12 o ustanovitvi strokovne skupine Komisije „Platforma za dobrobit živali“
         (Besedilo velja za EGP)
         (2019/C 405/05)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju naslednjega:
         
                     (1)
                  
                  
                     S Sklepom Komisije 2017/C 31/12 (1) je bila ustanovljena strokovna skupina „Platforma za dobrobit živali“ (v nadaljnjem besedilu: platforma). Glavna naloga platforme je pomagati Komisiji in prispevati k vzdrževanju rednega dialoga o zadevah Unije, ki so neposredno povezane z dobrobitjo živali, kot so izvrševanje zakonodaje, izmenjava znanstvenih spoznanj, inovacij in dobre prakse na področju dobrobiti živali.
                  
               
                     (2)
                  
                  
                     Sklep 2017/C 31/12 se uporablja do 31. decembra 2019.
                  
               
                     (3)
                  
                  
                     Platforma je v dveh letih delovanja postala široko priznan forum, ki je ključnega pomena za ohranjanje odprtega dialoga na področju dobrobiti živali, izmenjavanje dobrih praks ter izvajanje nezakonodajnih pobud in ki so mu zavezane tako države članice kot ustrezne zainteresirane strani po vsej Uniji.
                  
               
                     (4)
                  
                  
                     Brez podaljšanja mandata bodo dejavnosti platforme prekinjene, kar bo ogrozilo njene rezultate. Da bi zagotovili neprekinjenost dialoga in dejavnosti, je treba torej mandat platforme podaljšati.
                  
               
                     (5)
                  
                  
                     Obdobje uporabe Sklepa 2017/C 31/12 bi bilo treba podaljšati za 18 mesecev, do 30. junija 2021.
                  
               
                     (6)
                  
                  
                     Sklep 2017/C 31/12 bi bilo zato treba ustrezno spremeniti –
                  
               SPREJELA NASLEDNJI SKLEP:
         
            Člen 1
            Člen 16 Sklepa 2017/C 31/12 se nadomesti z naslednjim:
            
               
                  „Člen 16
                  Uporaba
                  Ta sklep se uporablja do 30. junija 2021.“
               
            
         
         
            V Bruslju, 29. novembra 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  Sklep Komisije z dne 24. januarja 2017 o ustanovitvi strokovne skupine Komisije „Platforma za dobrobit živali“ (UL C 31, 31.1.2017, str. 61).